**Mestská časť Bratislava - Nové Mesto**

Materiál na rokovanie

Miestnej rady

dátum 13.9.2022 40075/10983/2019/ZP/MRAZ

 31415/232/2022/ŽP/GABA

Schválenie  Programu hospodárskeho rozvoja a sociálneho rozvoja mestskej časti Bratislava-Nové Mesto na roky 2022-2030

|  |  |  |
| --- | --- | --- |
| **Predkladateľ :**  |  | **Materiál obsahuje :** |
| Ing. Ignác Olexík, PhD. |  |  |
| prednosta Miestneho úradu mestskej časti Bratislava – Nové Mesto |  | 1. návrh uznesenia
2. dôvodová správa
3. PHRSR MČ BANM 2022-2030
4. Akčný plán PHRSR MČ BANM 2022-2030
 |
| **Zodpovedný:** |  |  |
| Ing. Anton Gáborvedúci oddelenia ŽPaÚP |  |   |
|  |
|  |  |  |
| **Spracovateľ:** |  |  |
| Ing. Anton Gábor |  |  |
| vedúci oddelenia ŽPaÚP |  |  |
|  |  |  |
| **Na rokovanie prizvať:** |  |  |
| Ing. Antona Gáboravedúceho oddelenia ŽPaÚP |  |  |

september 2022

**Návrh uznesenia**

**A, schvaľuje**

1. Program hospodárskeho rozvoja a sociálneho rozvoja mestskej časti Bratislava-Nové Mesto na roky 2022-2030

2. Akčný plán Programu hospodárskeho rozvoja a sociálneho rozvoja mestskej časti Bratislava-Nové Mesto na roky 2022-2030

**B, ukladá starostovi**

1. zabezpečiť monitorovanie a hodnotenie plnenia Programu hospodárskeho rozvoja a sociálneho rozvoja mestskej časti Bratislava-Nové Mesto na roky 2022-2030 prostredníctvom predkladania dokumentu: „Správa z hodnotenia Programu hospodárskeho rozvoja a sociálneho rozvoja mestskej časti Bratislava-Nové Mesto na roky 2022-2030“ najneskôr do deviatich mesiacov po uplynutí trojročného monitorovacieho obdobia

2. predkladať Miestnemu zastupiteľstvu mestskej časti odpočet Akčného plánu Programu hospodárskeho rozvoja a sociálneho rozvoja mestskej časti Bratislava-Nové Mesto na roky 2022-2030 pravidelne raz za 2 roky

**Dôvodová správa**

Program hospodárskeho rozvoja a sociálneho rozvoja (ďalej len „PHRSR“), spolu s územným plánom, je základným a kľúčovým dokumentom pre riadenie samosprávy, ktorý vychádza z poznania situácie a konkrétnych potrieb obyvateľov, subjektov pôsobiacich na území mestskej časti, podnikateľov, záujmových združení a ďalších subjektov v území, formuluje svoju predstavu o budúcnosti spolu s činnosťami a projektmi na jej zabezpečenie. Dokument plne nadväzuje na strategické dokumenty a to na Víziu a stratégiu rozvoja Slovenska do roku 2030, taktiež na ciele PHRSR BSK na roky 2021-2027 (s výhľadom do roku 2030) aj ciele PHRSR hl. m. SR Bratislavy na roky 2022-2030 (Bratislava 2030 – Program rozvoja mesta 2022 – 2030).

Schválenie programu rozvoja obce a príslušnej územnoplánovacej dokumentácie, ak jej spracovanie vyžaduje osobitný predpis, je v niektorých prípadoch podmienkou na predloženie žiadosti obce o poskytnutie dotácie zo štátneho rozpočtu a z doplnkových zdrojov (napr. z fondov EÚ).

Spracovateľom programu hospodárskeho rozvoja a sociálneho rozvoja mestskej časti na roky 2022-2030 je Inštitút priestorového plánovania. V zmysle ZoD č. Z 2022-26 pozostáva spracovanie PHSR z nasledovných častí:

1. **Analytická časť** - obsahuje komplexné hodnotenie a analýzu východiskovej situácie mestskej časti, odhad jej budúceho vývoja, možné riziká a ohrozenia vo väzbe na existujúce stratégie a koncepcie a využívanie vnútorného potenciálu územia, jeho limitov a rozvoja, definovanie podmienok udržateľného rozvoja mestskej časti.
2. **Strategická časť** - obsahuje stratégiu rozvoja mestskej časti pri zohľadnení jej vnútorných špecifík a určuje hlavné smery, priority a ciele rozvoja mestskej časti rešpektovaním princípov regionálnej politiky s cieľom dosiahnutia vyváženého udržateľného rozvoja územia.
3. **Programová časť** - obsahuje najmä zoznam opatrení a aktivít na zabezpečenie realizácie programu rozvoja mestskej časti.
4. **Realizačná časť** - je zameraná na popis postupov inštitucionálneho zabezpečenia formou partnerstva a organizačné zabezpečenie realizácie programu rozvoja mestskej časti, systém monitorovania a hodnotenia plnenia programu rozvoja mestskej časti s ustanovením merateľných ukazovateľov, vecný a časový harmonogram realizácie aktivít formou akčného plánu, ktorý bude obsahovať podrobný rozpis aktivít a projektových zámerov.
5. **Finančná časť** - obsahuje finančné zabezpečenie jednotlivých opatrení a aktivít, organizačnej stránky realizácie programu rozvoja mestskej časti.

V rámci spracovania PHRSR bolo vytvorených **6 tematických pracovné skupiny** (1. Udržateľná mobilita a technická infraštruktúra; 2. Životné prostredie; 3. Školstvo a šport; 4. Výskum, vývoj, informačno-komunikačné technológie a inovácie, ľudské zdroje, ľudský kapitál; 5. Zdravotná a sociálna starostlivosť a 6. Cestovný ruch, kultúra a kreatívny priemysel), v ktorých sú zastúpení zamestnanci miestneho úradu, poslanci, zástupcovia organizácii v pôsobnosti MČ (stredisko kultúry, knižnica, EKO-podnik atď.), odborníci na jednotlivé oblasti, zástupcovia spoločností, ktoré s MČ spolupracujú (ArcGeo, Trimel atď.).

V rámci spracovania PHRSR prebehol od 19.5. – 17.6.2022 **dotazníkový prieskum**, ktorého cieľom bolo preveriť získané informácie prípadne získať nové podnety od obyvateľov jednotlivých štvrtí. Dotazník bol distribuovaný v tlačenej podobe spolu s Hlasom Nového Mesta a bol prístupný v online podobe aj na webstránke mestskej časti. Výsledky prieskumu sú zverejnené na webovej stránke v sekcii venovanej PHRSR. Jednotlivé míľniky tvorby dokumentu boli propagované aj cez sociálne siete.

**Verejná prezentácia k PHRSR** sa uskutočnila v Stredisku kultúry Vajnorská 20.6.2022, kde bol predstavený návrh. Pripomienky k návrhu bolo možné zaslať elektronicky i písomne v termíne od 25.7. – 24.8.2022.